PATVIRTINTA

 Šilalės rajono savivaldybės

 Administracijos direktoriaus

 2019 m. liepos 29 d. įsakymu Nr. DĮV-618

**ŽEMĖS SKLYPŲ (KADASTRINIS NR.8701/0004:449 IR NR.8701/0004:0226), ESANČIŲ** **ŠILALĖS R. SAV., TRAKSĖDŽIO SEN., DIRKINTŲ KAIME, DETALIOJO PLANO**

**PLANAVIMO DARBŲ PROGRAMA**

 1. Detaliojo plano keitimo pagrindas: A.P. (duomenys neskelbtini) 2019 m. liepos 16 d. prašymas.

 2. Detaliojo plano organizatorius: Šilalės rajono savivaldybės administracijos direktorius, J. Basnavičiaus g. 2, Šilalė, tel. (8 449) 7 6114, faks. (8 449) 7 6118.

 3. Planuojama teritorija – žemės sklypai, esantys Šilalės r. sav., Traksėdžio sen., Dirkintų k. (kadastrinis Nr.8701/0004:449 ir Nr.8701/0004:0226).

 4. Planuojamos teritorijos plotas –1,1095 ha.

 5. Planavimo tikslai, uždaviniai: keisti žemės sklypo 0,3220 ha (kadastrinis Nr.8701/0004:449) detaliojo plano sprendinius, sujungiant jį su besiribojančiu 0,7875 ha ploto žemės ūkio paskirties žemės sklypu (kadastro Nr.8701/0004:0226), keičiant pagrindinę žemės naudojimo paskirtį iš žemės ūkio į kitą paskirtį, naudojimo būdą iš žemės ūkio į vienbučių ir dvibučių gyvenamųjų pastatų teritorijos

 Planavimo sprendiniai neturi prieštarauti Šilalės miesto bendrojo plano, patvirtinto 2008 m. kovo 27 d. Šilalės rajono savivaldybės tarybos sprendimu Nr. T1-107, sprendiniams.

 6. Nustatyti teritorijos naudojimo reglamentus, numatyti žemės sklypų pertvarkymo galimybes, nurodyti specialiąsias žemės naudojimo sąlygas.

7. Papildomi reglamentai:statinių statybos zona, riba ir linija, teritorijos tūrinės ir erdvinės kompozicijos reikalavimai, automobilių stovėjimo aikštelių išdėstymas, numatomų inžinerinių tinklų išdėstymas.

8. Tyrimai ir galimybių studijosneatliekami.

9. Plano rengimo terminai:5 metai nuo šios planavimo darbų programos patvirtinimo datos.

10. Planavimo dokumento rengimo etapai:parengiamasis, rengimo ir baigiamasis. Visos teritorijų planavimo proceso (parengiamojo, rengimo ir baigiamojo etapų) procedūros privalomai vykdomos per Teritorijų planavimo dokumentų rengimo ir teritorijų planavimo proceso valstybinės priežiūros informacinę sistemą.

11. Koncepcijos rengimas – detaliojo plano koncepcija nerengiama.

12. SPAV reikalingumas neatliekamas.

13. Atviras konkursas geriausiai urbanistinei idėjai atrinktinereikalingas.

14. Sprendinių profesinis vertinimas nereikalingas.

15. Viešumo užtikrinimas: parengiamajame etape planavimo organizatorius Lietuvos Respublikos Vyriausybės nustatyta tvarka viešai paskelbia priimtą sprendimą dėl detaliojo plano rengimo pradžios, planavimo tikslų ir planavimo darbų programą. Detaliojo plano viešinimo procedūros atliekamos bendra tvarka.

16. Derinimo procedūra: detalusis planas teikiamas derinti kartu su visuomenės dalyvavimo ataskaita. Detaliojo plano derinimą atlieka Teritorijų planavimo komisija.

17. Kiti reikalavimai:

 17.1. Detalųjį planą sudaro:

 17.1.1. aiškinamasis raštas (tekstinė dalis, kurioje paaiškinami detaliojo plano sprendiniai);

 17.1.2. esamos būklės įvertinimo aiškinamasis raštas ir brėžiniai;

 17.1.3. brėžiniai, jų tekstinės dalys, apibūdinantys sprendinius;

 17.1.4. procedūrų dokumentai (planavimo organizatoriaus sprendimas dėl detaliojo plano keitimo rengimo, planavimo darbų programa, planavimo sąlygos, visuomenės dalyvavimo ataskaita, Teritorijų planavimo komisijos posėdžio protokolas, teritorijų planavimo valstybinę priežiūrą atliekančios institucijos dataliojo plano patikrinimo aktas).

 17.2. Detaliojo plano sprendiniai rengiami ant ne senesnio kaip 3 metų skaitmeninio topografinio plano. Savivaldybės administracijai detalusis planas pateikiamas 3 popieriniais egzemplioriais (vienas originalas, 2 patvirtintos kopijos) ir 1 kompiuterinė laikmena. Kompiuterinė laikmena turi būti parengta vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ ir Lietuvos Respublikos teritorijų planavimo dokumentų registro nuostatais. Įrašytas aiškinamasis raštas ir pagrindinis brėžinys, pasirašyti elektroniniais parašais, ADOC formatu. Įrašytas vektorinis pagrindinis sprendinių brėžinys DWG formatu arba archyvuotas ZIP archyve SHAPE formatu LKS-94 koordinačių sistemoje, parengtas pagal anksčiau minėtos TPDR erdvinių duomenų specifikacijos nuostatas. Įrašytas rastrinis pagrindinis sprendinių brėžinys ir kiti papildomi brėžiniai TIF, JPG, PNG formatais (300dpi rezoliucija). Įrašyta planuojamos teritorijos riba (plotinis objektas) DWG formatu arba archyvuota ZIP archyve SHAPE formatu LKS-94 koordinačių sistemoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_